గత ఆర్థిక సంవత్సరం (2016-17)లో జీవిత బీమా సంస్థలు దూకుడును ప్రదర్శించాయి. 2016-17లో మొత్తం పాలసీల సంఖ్య తగ్గినప్పటికీ కొత్త పాలసీల ప్రీమియంల వసూళ్లు మొత్తం 1,75,022.50 కోట్ల రూపాయలుగా నమోదయ్యాయి. అంతకు ముందు ఏడాదితో పోల్చితే 26.2 శాతం వృద్ధి నమోదు కావటం విశేషం. 2015-16లో జీవిత బీమా సంస్థల ప్రీమియం మొత్తం 1,38,657.31 కోట్ల రూపాయలుగా ఉంది. పాలసీల సంఖ్య 2,67,40,088 నుంచి 2,64,56,645కు తగ్గినప్పటికీ ప్రీమియంల వసూళ్లు మెరుగ్గా ఉండటం విశేషమని బీమా నియంత్రణ, అభివృద్ది మండలి (ఐఆర్డిఎఐ) విడుదల చేసిన తాజా గణాంకాలు వెల్లడించాయి. ప్రస్తుతం భారత జీవిత పరిశ్రమ 36 కోట్ల పాలసీలతో ప్రపంచంలోనే అతిపెద్దదిగా ఉంది. ప్రభుత్వ రంగంలోని భారతీయ జీవిత బీమా సంస్థ (ఎల్ఐసి)తో పాటు మొత్తం 24 సంస్థలు దేశీయంగా కార్యకలాపాలు సాగిస్తున్నాయి.
gatha aardhika samvatsaram (2016-17)loo jeevita beema samsthalu dookudunu pradarsinchaayi. 2016-17loo mottam paalaseela sankhya tagginappatiki kotta paalaseela preemiyamla vasoollu mottam 1,75,022.50 kotla roopaayalugaa namodayyayi. antaku mundu edaadito polchithe 26.2 saatam vruddhi namodu kaavatam visesham. 2015-16loo jeevita beema samsthala preemium mottam 1,38,657.31 kotla roopaayalugaa undi. paalaseela sankhya 2,67,40,088 nunchi 2,64,56,645ku tagginappatiki preemiyamla vasoollu merugga undatam visaeshamani beema niyantrana, abhivruddi mandali (irdia) vidudala chesina taja ganaankaalu velladinchaayi. prastutam bhaarata jeevita parisrama 36 kotla paalaseelatho prapanchamlone atipeddadigaa undi. prabhutva rangamlooni bhaarateeya jeevita beema samstha (elic)thoo paatu mottam 24 samsthalu desheeyamgaa kaaryakalaapaalu saagistunnaayi.